আপনি মুক্তিযুদ্ধের ঐতিহাসিক তথ্য দিতে গিয়ে বলেছেন, “১৯৭১ সালে চীনপন্থী কমিউনিস্টরাও মুক্তিযুদ্ধের বিরোধিতা করে। কমরেড আব্দুল হকের পূর্ব পাকিস্তানের বিপ্লবী কমিউনিস্ট পার্টি মহান মুক্তিযুদ্ধকে ‘দুই কুকুরের লড়াই’ বলে অভিহিত করে। এরা যে স্বাধীন বাংলাদেশ মেনে নেয়নি তার প্রমাণ এই দলটি ১৯৭৮ সাল পর্যন্ত নিজেদের নামের সাথে পূর্ব পাকিস্তান লেখা অব্যাহত রাখে।” ঢালাওভাবে সকল চীনপন্থী কমিউনিস্টরা মুক্তিযুদ্ধের বিরোধিতা করে উল্লেখ করে আপনি ভ্রান্ত ঐতিহাসিক তথ্য দিয়েছেন। আব্দুল হকের নেতৃত্বাধীন কমিউনিস্ট পার্টির এক ক্ষুদ্র অংশের দেয়া মতামত আপনি সকল বামপন্থীদের ঘাড়ে চাপিয়েছেন। ১৯৭১ এ চীনপন্থী কমিউনিস্টরা আপন আপন বিশ্লেষনানুযায়ী পাকিস্তানের সেনাবাহিনীর বিরুদ্ধে লড়াই করেছে (আমজাদ হোসেনের বাংলাদেশের বামপন্থী রাজনীতির ইতিহাস বইটি পড়তে পারেন)। অক্টোবর পর্যন্ত সাধারন মুক্তিযোদ্ধাদের সাথে এই কমিউনিস্টদের কোন বিরোধের সংবাদ পাওয়া যায়না। যখন মুজিববাহিনী বামপন্থীদের হাতে যেন স্বাধীনতা যুদ্ধের নেতৃত্ব না যায় তা নিশ্চিত করতে বাংলাদেশে প্রবেশ করে শুধু তখন থেকেই কমিউনিস্টরা পাকিস্তান ও আওয়ামী লীগ ও ভারতবিরোধী দ্বিমুখী যুদ্ধে জড়িয়ে পড়ে।